Muumia (pigment)

Muumia, ka muumiamust või Egiptuse pruun, on pruunikaspunane orgaaniline asfalditaoline mittevalguskindel värvipigment. Pigmendi päritolu on ebamäärane, seda on seostatud ka palsameeritud inim- või loomasäilmete töötlemissaadustega, mis sisaldasid olulisel määral bituumenit ja palsameerimisvaike. 

19. sajandil kasutati seda ühe akvarellvärvipigmendinaKunstileksikon. Eesti Klassikakirjastus, 2001. Pigment oli müstilise päritolu tõttu hinnatud maalimispigment 19. sajandi prerafaeliitide hulgasMummy Brown – the 16th century paint made from ground up mummies. - ancient-origins.net. Arvatavasti on vähemalt osal juhtudel pigmendi koostis olnud vaid asfalt või bituumen ning pruunid raudoksiidi sisaldavad muldpigmendidhttp://www.artiscreation.com/brown.html#egyptianmummy. 20. sajandi algul kadus muumiapigment käibeltS. Woodcock. Body Colour: The Misuse of Mummy. – The Conservator 20 (1996): 87..

 Ajaloost 
16. sajandil oli Egiptusest toodud muumiapulber, millele omistati üleloomulikke raviomadusi, müügil Euroopa apteekides ja seda kasutati nii sees- kui ka välispidise ravimina. Õigupoolest pärineb arvatav vanim teade muumiapulbri kasutamisest pigmendina juba 12. sajandist. Pigmendi suurem populaarsus algab 18. sajandist, toonases allikas "Compendium of Colours and Other Materials Used in the Arts" (London, 1797) loetakse muumia "lihakamat osa" kõige ilusamaid värve andvaks. George Keate'i luuletus "Epistle to Angelica Kauffman" (1781) ülistab kunstnikku, kes kasutab muumiamusta ja laseb muumial elada oma maalide kaudu igavesti. Kunstnik ja ajaloolane Sally Woodcock peab võimalikuks, et pigmendi suur populaarsus peitus lihtsas saamis- ja käsitsemisviisis ning kohe ja kergelt saavutatavas tulemuses paberil või lõuendilS. Woodcock. Body Colour: The Misuse of Mummy. – The Conservator 20 (1996): 87.

18. ja 19. sajandil toodeti ja müüdi muumiapigmendist tehtud värvi suurtes kogustes kogu Euroopas. 1809. aastast pärineb teade Briti keemiku George Fieldi kohta, kes on saanud kätte muumiasaadetise William Beecheylt pruuni pigmendi valmistamiseks. A. H. Churchi käsiraamat "The chemistry of paints and painting" kirjeldab uhmerdatud säilmeid sisaldavat muumiavärvi puhtast bituumenist kergemini sulatatavana ning tsiteerib Londoni värvikaupmeest, kelle teatel jätkub ühest muumiast klientide vajaduste rahuldamiseks 20 aastaks.A. H. Church. "The chemistry of paints and painting". London, 1915

19. sajandi lõpul või 20. sajandi algul hakkas pigment oma populaarsust minetama keemilise ebastabiilsuse ja stabiilsemate asendajate ilmumise tõttu, samuti ajakirjanduse mõjul. Üks põhjus oli ka selles, et üha raskem oli hankida pigmendi toormaterjaliks sobivaid säilmeidR. Leopoldina Torres. A Pigment from the Depths. - harvardartmuseums.org.

 Vaata ka 
 caput mortuum
 bituumen

 Viited 

 Välislingid 
 P. McCouat. The Life and Death of Mummy Brown. - Journal of Art in Society. 2013. - artinsociety.com
 Mummy Brown – the 16th century paint made from ground up mummies. - ancient-origins.net
 R. Leopoldina Torres. A Pigment from the Depths. - harvardartmuseums.org
 S. Woodcock. Body Colour: The Misuse of Mummy. – The Conservator 20 (1996): 87

Kategooria:Orgaanilised värvipigmendid